**Aizsardzības ministrijas rīkotā domnīcu projektu konkursa 2024. gadā nolikums**

1. **KONKURSA APRAKSTS**
	1. **Pamatojums**
		1. Lai nodrošinātu Ministru kabineta (turpmāk – MK) 2003. gada 29. aprīļa noteikumos Nr. 236 “Aizsardzības ministrijas nolikums” noteikto funkciju izpildi, nodrošinot sabiedrību ar nepieciešamajiem informācijas resursiem par valsts aizsardzības tematiku (4.4.3apakšpunkts), kā arī veicinot sabiedrības izpratni par Latvijas dalību Ziemeļatlantijas līguma organizācijā (4.4.4 apakšpunkts), viens no Aizsardzības ministrijas (turpmāk – ministrija) pienākumiem ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē (6.10. apakšpunkts).
		2. Ministrija rīko domnīcu projektu konkursu ar mērķi piešķirt finansējumu tādiem projektiem, kas sasniegs vismaz vienu vai vairākus šī nolikuma 1.2. apakšpunktā minētos mērķus ar šī nolikuma 1.3. apakšpunktā minētajiem pasākumiem.
		3. Nolikums nosaka domnīcu projektu konkursa 2024. gadā (turpmāk – konkurss) norisi.
	2. **Sasniedzamie mērķi un atspoguļojamie virzieni**
		1. Ar konkursu aizsardzības nozare vēlas veicināt:
			1. **pētniecību,** veicot analīzi un sniedzot priekšlikumus Latvijas rīcībpolitikai šādos virzienos:
				1. Latvijas aizsardzības stiprināšana izmantojot gūtās mācības no kara Ukrainā;
				2. jaunās tehnoloģijas, un Eiropas aizsardzības industrijas iespējas un attīstība mūsdienu drošības apstākļu kontekstā;
				3. sabiedrības noturības un gatavības veicināšana;
				4. NATO atturēšanas un aizsardzības instrumentu stiprināšana Baltijā.
			2. **Latvijas sabiedrības** **informētību** **un izpratni** par Latvijas drošību un visaptverošo aizsardzību;
			3. **Latvijas pilsoniskās sabiedrības iesaisti noturības veicināšanā** un ar valsts aizsardzību saistītu pasākumu atbalstīšanu;
			4. **starptautiskās auditorijas** (t.sk. viedokļu līderu, lēmumu pieņēmēju, un sabiedrības) **informētību un izpratni** par Latvijas drošības un aizsardzības aktualitātēm.
	3. **Īstenojamie pasākumi**
		1. Konkursa projekti var tikt īstenoti ar šādu (vai līdzīgu) aktivitāšu jeb pasākumu starpniecību:
			1. uz Latvijas sabiedrību vērstiem projektiem: pētījumi, video/interaktīvi materiāli, izspēles, situāciju izpētes, debates, informatīvi bukleti, plakāti, konkursi, viktorīnas, mācību semināri u.c. radoši pasākumi;
			2. uz ārvalstu auditoriju vērstiem un Latvijas drošības un aizsardzības interešu popularizējošiem projektiem sadarbības pasākumos ietilpst populārzinātniski un zinātniski raksti un pētījumi, kuri varētu tikt publicēti ārvalstu publikācijās, medijos u.c. platformās;
			3. veicot analīzi un sniedzot priekšlikumus Latvijas rīcībpolitikai.
	4. **Pieejamais finansējums**
		1. Konkursa kopējais pieejamais ministrijas budžeta finansējums 2024. gadā ir 50 000 *euro*.
		2. Kopējais finansējums tiks sadalīts un piešķirts vairākiem projektiem, viena projekta maksimālajam finansējumam nesasniedzot 10 000 *euro*.
2. **KONKURSA NOTEIKUMI**
	1. **Projektu iesniedzēji**
		1. Projekta pieteikumu var iesniegt Latvijas Republikā reģistrētas nevalstiskās organizācijas (turpmāk - NVO), ja tās lēmuma pieņemšanas laikā atbilst visām turpmāk uzskaitītajām prasībām:
			1. ir reģistrēta atbilstoši Latvijas normatīvo aktu prasībām un normatīvajos aktos noteiktajā kārtībā;
			2. nav neizpildītu saistību Valsts ieņēmumu dienesta administrēto nodokļu (tai skaitā valsts sociālās apdrošināšanas) jomā likuma “Par nodokļiem un nodevām” 7.4 panta izpratnē;
			3. nav pasludināts maksātnespējas process, apturēta saimnieciskā darbība, vai tas netiek likvidēts.
			4. atbilstoši Starptautisko un Latvijas Republikas nacionālo sankciju likuma 11.1 pantam uz projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, tā valdes vai padomes locekli, patieso labuma guvēju, nav konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi;
			5. paredzamā līguma izpildē nav Krievijas vai Baltkrievijas līdzdalība, ievērojot Eiropas Komisijas 2022. gada 8. aprīlī pieņemto Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, un Padomes regulu (EK) 765/2006 (2006. gada 18. maijs) par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu.
		2. Atbilstība uzskaitītajām prasībām tiks pārbaudīta publiski pieejamās datu bāzēs.
	2. **Projekta īstenošanas periods**:
		1. Par projekta īstenošanas sākumu uzskata datumu, kurā spēkā stājas starp ministrijas un projekta īstenotāju noslēgtais līgums par finansējuma piešķiršanu.
		2. Projekts tiek īstenots atbilstoši projekta īstenošanas plānam, bet ne ilgāk kā līdz 2025. gada 1. martam.
3. **PROJEKTA DOKUMENTĀCIJAS IZSTRĀDE UN IESNIEGŠANA**
	1. **Projekta pieteikuma saturs**
		1. Projekta pieteikumā ir jāiekļauj informācija par:
			1. projekta nosaukumu un plānoto izpildes termiņu;
			2. projekta pieteikuma iesniedzēju;
			3. projekta autoriem un līdzautoriem;
			4. projekta izpildītāju un sadarbības partneru iepriekšējo pieredzi līdzīgu projektu īstenošanā;
			5. projekta sasniedzamo mērķi, atspoguļojamo virzienu, un plānoto rezultātu;
			6. projekta mērķauditoriju, un plānoto sasniedzamās mērķauditorijas apjomu;
			7. projekta īstenošanas pasākumiem, un to ilgtermiņa izmantojamību;
			8. projekta pieejamību sabiedrībai;
			9. projekta izmaksām (budžeta tāme), kas atspoguļo vismaz šādas izmaksu pozīcijas:
				1. projekta īstenošanā iesaistīto darbinieku atlīdzība;
				2. projekta īstenošanai nepieciešamais inventārs;
				3. vietējo un ārvalstu komandējumu un darba (dienesta) braucienu izdevumi projekta ietvaros;
				4. komunālie maksājumi, tai skaitā samaksa par elektroenerģiju, telpu īri, nomu, ūdensapgādi un kanalizāciju, apkuri (siltumenerģiju) un gāzi, atkritumu izvešanu;
				5. sakaru pakalpojumu izmaksas (pasta pakalpojumi, ar internetu un telekomunikācijām saistītie izdevumi, informācijas tehnoloģiju uzturēšanas izmaksas, piemēram, nepieciešamās licences un programmatūras atjauninājumi);
				6. citas projekta īstenošanai nepieciešamās izmaksas.
		2. Projekta pieteikumam var, bet nav obligāti, pievienot pielikumus ar īstenotā projekta uzmetumu, plānu, vai skici, kas labāk ļautu izprast sasniedzamo rezultātu
	2. **Projekta pieteikuma sagatavošana**
		1. Ministrijas mājaslapā publicē paziņojumu par projekta pieteikumu pieņemšanas uzsākšanu un pārtraukšanu.
		2. Aizsardzības ministrijas mājaslapā publicē šo nolikumu un tā pielikumus.
		3. Lai pieteiktos dalībai konkursā, projekta iesniedzējs iesniedz nolikumā noteiktajā kārtībā projekta pieteikumu (skatīt šī nolikuma 3.4. apakšpunktu).
		4. Projekta iesniedzējs konkursā var iesniegt vienu vai vairākus projekta pieteikumus.
		5. Katram projekta pieteikumam pievieno šādus dokumentus:
			1. aizpildītu projekta pieteikuma veidlapu (pielikums Nr. 1.);
			2. projekta izmaksas atbilstoši 3.1.1.9. apakšpunktam.
		6. Projekta pieteikuma veidlapu aizpilda datorrakstā.
		7. Projekta pieteikumu un tā pielikumus iesniedz latviešu valodā.
		8. Projekta pieteikumu paraksta persona, kurai ir pārstāvības (paraksta) tiesības vai tā pilnvarota persona. Projekta pieteikumam pievieno pilnvaras oriģinālu vai tās kopiju.
		9. Projekta iesniedzējs, sagatavojot projekta pieteikumu, ievēro konkursa nolikumā noteiktās prasības un ir atbildīgs par projekta pieteikumā sniegto informāciju.
		10. Projekta pieteikumu sagatavo elektroniska dokumenta formā, to noformējot atbilstoši Dokumentu juridiskā spēka likuma, Elektronisko dokumentu likuma un Ministru kabineta 2005. gada 28. jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām. Šādu projekta iesniegumu (projekta iesnieguma veidlapu un visus pielikumus) paraksta ar drošu elektronisko parakstu, kas satur laika zīmogu.
	3. **Projekta budžets**
		1. Projekta budžeta tāmes izmaksas norāda *euro* un tajā iekļauj visas pamatotās un projekta specifikai atbilstošās projekta īstenošanas izmaksas.
		2. Izstrādājot projekta budžeta tāmi, projekta iesniedzējs ievēro:

**3.3.2.1**. šī nolikuma 3.1.1.9. apakšpunktā norādītās izmaksu pozīcijas.

**3.3.2.2.** visus attiecināmos nodokļus un sociālās apdrošināšanas iemaksas.

* + 1. Projekta iesniedzējs ir atbildīgs par projekta budžeta tāmē norādīto izmaksu pareizu aritmētisko aprēķinu. Ja aprēķinā ir aritmētiskas kļūdas, valsts budžeta finanšu līdzekļi apstiprinātajam projektam papildus netiek piešķirti.
	1. **Projekta pieteikuma iesniegšana**
		1. **Projekta pieteikumu un ar to saistīto dokumentāciju iesniedz līdz 2024. gada 15  septembra plkst. 17.00**.
		2. Projekta pieteikumu, kas sagatavots elektroniska dokumenta formā (parakstītu ar drošu elektronisko parakstu, kas satur laika zīmogu), nosūta uz Aizsardzības ministrijas oficiālo elektronisko adresi un mara.bondare@mod.gov.lv, e-pasta ailē “Temats” norādot “Domnīcu projektu konkurss” līdz konkursa nolikuma 3.4.1. apakšpunktā noteiktajam termiņam.
		3. Ministrija izskata tikai tos projektu pieteikumus, kuri ir iesniegti konkursa nolikuma 3.4.1. apakšpunktā norādītajā termiņā.

## Projektu pieteikumu precizēšana un atsaukšana

* + 1. Projekta iesniedzējs var atsaukt projekta pieteikumu jebkurā laikā, kamēr nav pieņemts lēmums par tā atbalstīšanu, ministrijai iesniedzot paziņojumu e-pasta formā uz Aizsardzības ministrijas oficiālo elektronisko adresi un mara.bondare@mod.gov.lv.
		2. Projekta iesnieguma atsaukumam ir bezierunu raksturs, un tas izslēdz projekta pieteicēju no tālākās dalības konkursā.
		3. Projekta pieteicējs līdz projektu pieteikuma iesniegšanas termiņa beigām var precizēt projekta pieteikumu, iesniedzot paziņojumu elektroniskā formā.

##  Papildu informācija projekta pieteikuma sagatavošanai

* + 1. Ieinteresētajām personām ir tiesības saņemt papildu informāciju par izsludināto konkursu un konkursā iesniedzamajiem dokumentiem.
		2. Lai saņemtu papildu informāciju par konkursu, ieinteresētā persona var iesniegt ministrijai iesniegumu ar jautājumiem par konkursu ne vēlāk kā desmit darba dienas pirms projektu iesniegšanas termiņa beigām. Iesniegumu ar jautājumiem par konkursu iesniedz elektroniski. Iesniegumus elektroniskajā formā ieinteresētā persona nosūta uz Aizsardzības ministrijas oficiālo elektronisko adresi un mara.bondare@mod.gov.lv ailē “Temats” norādot “Domnīcu projektu konkurss”.
1. **PROJEKTU VĒRTĒŠANA UN LĒMUMU PIEŅEMŠANA**
	1. **Projektu pieteikumu pārbaude**
		1. Pēc projektu iesniegšanas termiņa beigām šim mērķim izveidota komisija pārbauda:
			1. vai projekta pieteicējs atbilst šī nolikuma 2.1.1. apakšpunktā noteiktajam. Ja projekta iesniedzējs neatbilst šī nolikuma 2.1.1. apakšpunktā noteiktajam un pieteikuma iesniedzējs pēc komisijas lūguma nespēj pierādīt savu atbilstību, tad projekta iesniegumu noraida un tālāk nevērtē;
			2. vai projektu iesniegumi ir noformēti atbilstoši šī nolikuma 3.1. – 3.4. punktā noteiktajām prasībām. Ja konstatē kādu trūkumu (piemēram, nav kāda dokumenta, projekta iesniegums nav parakstīts vai tehniski noformēts, nav iesniegta projekta iesnieguma elektroniskā versija), komisija vienu reizi rakstiski pieprasa projekta iesniedzējam papildu informāciju, kuru tas precizē komisijas noteiktajā termiņā. Pie apstākļiem, ja komisijas noteiktajā termiņā projekta iesniedzējs nav novērsis konstatētos trūkumus, projekta pieteikumu noraida un nevērtē.
	2. **Projektu pieteikumu vērtēšana un lēmumu paziņošana**
		1. Pēc projektu pieteikumu pārbaudes komisija uzsāk to izvērtēšanu pēc būtības.
		2. Komisija ne vēlāk kā 20 darba dienu laikā pēc šī nolikuma 3.4.1. apakšpunktā noteiktā termiņa beigām izvērtē projektu iesniegumus un pieņem lēmumu par to atbalstīšanu, atbalstīšanu ar nosacījumiem vai neatbalstīšanu.
		3. Gadījumā, ja objektīvu iemeslu dēļ aizkavējas projektu pieteikumu izvērtēšana, komisija lemj par projekta pieteikumu izvērtēšanas termiņa pagarināšanu, par ko tā informē projektu pieteicējus elektroniski.
		4. Komisija vērtē projekta pieteikumu atbilstoši šādiem izvērtēšanas kritērijiem:
			1. iesniegtā projekta atbilstību ministrijas izvirzītajiem mērķiem un virzieniem atbilstoši šī nolikuma 1.2. apakšpunktam – desmit procenti no kopējā vērtējuma;
			2. iesniegtā projekta atbilstību ministrijas izvirzītajiem projekta īstenošanas pasākumiem atbilstoši šī nolikuma 1.3. apakšpunktam – desmit procenti no kopējā vērtējuma;
			3. projekta ieguldījums Valsts aizsardzības koncepcijā (turpmāk - VAK) noteikto prioritāšu īstenošanā – desmit procenti no kopējā vērtējuma;
			4. projekta izpildītāja esošā pieredze ar līdzīgu projektu izstrādi – desmit procenti no kopējā vērtējuma;
			5. iesniegtā projekta oriģinalitāte – divdesmit procenti no kopējā vērtējuma;
			6. iesniegtā projekta apraksta kvalitāte – desmit procenti no kopējā vērtējuma;
			7. sasniedzamā mērķauditorija – divdesmit procenti no kopējā vērtējuma;
			8. projekta ilgtermiņa pielietojamība – desmit procenti.
		5. Atbalstu piešķir to projektu īstenošanai, kuru projekta pieteikumi atbilst izvērtēšanas kritērijiem un izvērtēšanā ir ieguvuši augstāko punktu skaitu.
			1. Vairāku projektu vienādu punktu skaitu gadījumā, priekšrocība tiks dota tiem projektiem, kuri sniegs būtiskāko pienesumu Aizsardzības ministrijai un plašākai sabiedrībai.
		6. Pēc Komisijas lēmuma un Ministru kabineta rīkojuma par finansējuma piešķiršanu pieņemšanas komisija informē projekta pieteicēju elektroniski, kā arī publicē informāciju AM mājaslapā.
		7. AM piedāvā slēgt līgumu projekta iesniedzējam, par kura projektu ir apstiprināts Ministru kabineta rīkojums, par finansējuma piešķiršanu projekta īstenošanai.
2. **PROJEKTU ĪSTENOŠANA**
	1. Projekta īstenotājam ir pienākums informēt ministriju par projekta īstenošanas gaitu, atbilstoši noslēgtā līguma noteikumiem vai pēc pieprasījuma, kā arī par nepieciešamajām izmaiņām (gan saturiskajām, gan finanšu) projekta īstenošanā.

**Pielikumi:**

1. Projekta pieteikuma veidlapa uz 2 lp.
2. Projektu vērtēšanas kritēriji uz 2 lp.

**Pielikums Nr. 1**

**PROJEKTA PIETEIKUMA VEIDLAPA**

|  |
| --- |
|  **1. Informācija par projektu**  |
| Projekta nosaukums |   |
| Plānotais projekta izpildes termiņš (*dd.mm.gggg.* no – līdz)  |   |

|  |
| --- |
| **2. Informācija par projekta pieteikuma iesniedzēju**  |
| 2.1.  | Juridiskas personas nosaukums  |   |
| 2.2.  | Reģistrācijas numurs  |   |
| 2.3.  | Juridiskā adrese  |   |
| 2.4.  | Korespondences adrese  |   |
| 2.5.  | Atbildīgā persona/kontaktpersona  |   |
| vārds, uzvārds  |   |
| amats  |   |
| tālrunis, e-pasta adrese  |   |

|  |
| --- |
| **3. Pieteiktā projekta apraksts**  |
| 3.1.  | Projekta autors |   |
| 3.2. | Projekta līdzautori (ja attiecināms) |  |
| 3.3. | Projekta izpildītājs un tā pieredze līdzīgu projektu īstenošanā |  |
| 3.4.  | Projekta sasniedzamie mērķi, atspoguļojamie virzieni un plānotais rezultāts |   |
| 3.5.  | Projekta īstenošanas pasākumi un to ilgtermiņa pielietojamība |  |
| 3.6.  | Projekta mērķauditorija  |   |
| 3.7. | Projekta pieejamība sabiedrībai  |  |
| 3.8. | Projekta īstenošanas izmaksas (*euro*, t.sk. PVN), norādot detalizētu tāmi pa izdevumu pozīcijām.  |  |
| 3.9. | Iespējamie projekta sadarbības partneri un/vai līdzfinansētāji (norādot finansējuma apjomu) |  |
| 3.10.  | Aizsardzības ministrijas un plašākas sabiedrības paredzamais ieguvums no projekta atbalsta  |  |

# Projekta iesniedzējs apliecina savu atbilstību prasībām

|  |  |  |
| --- | --- | --- |
|  | Normatīvajos tiesību aktos noteiktajā kārtībā ir reģistrēts atbilstoši attiecīgās valsts normatīvo aktu prasībām. | ☐ Jā☐ Nē  |
|  | Nav neizpildītu Valsts ieņēmumu dienesta administrēto saistību nodokļu (tai skaitā valsts sociālās apdrošināšanas) jomā likuma “Par nodokļiem un nodevām” 7.4 panta izpratnē. | ☐ Jā☐ Nē  |
|  | Nav pasludināts maksātnespējas process, apturēta saimnieciskā darbība, vai tas netiek likvidēts. | ☐ Jā☐ Nē  |
|  | *Atbilstoši Starptautisko un Latvijas Republikas nacionālo sankciju likuma* 11.1 pantam uz projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, tā valdes vai padomes locekli, patieso labuma guvēju, nav konstatētas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi. | ☐ Jā☐ Nē  |
|  | Paredzamā līguma izpildē nav Krievijas vai Baltkrievijas līdzdalības, ievērojot *Eiropas Komisijas 2022. gada 8. aprīlī pieņemto Padomes regulu (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā*, un *Padomes regulu (EK) 765/2006 (2006. gada 18. maijs) par ierobežojošiem pasākumiem, ņemot vērā situāciju Baltkrievijā un Baltkrievijas iesaistīšanos Krievijas agresijā pret Ukrainu*. Jo īpaši apliecinu:1) manis pārstāvētais projekta pieteicējs (neviens no paredzamā līguma dalībniekiem) nav Krievijas vai Baltkrievijas valstspiederīgais vai fiziska vai juridiska persona, vienība vai struktūra, kas reģistrēta (dibināta) Krievijā vai Baltkrievijā;2) manis pārstāvētais projekta pieteicējs (neviens no paredzamā līguma dalībniekiem) nav juridiska persona, vienība vai struktūra, kuras īpašumtiesības tieši vai netieši pieder šī punkta 1) apakšpunktā minētajai vienībai; vai3) es pats vai projekta pieteicējs, kuru es pārstāvu, nerīkojas šī punkta 1) vai 2) apakšpunktā minētas personas vārdā vai saskaņā ar tās norādēm.4) Līgumā nepiedalīsies struktūras, uz kuru spējām paļaujas projekta pieteicējs, vai piegādātāji, vai apakšuzņēmēji, ja tie atbilst šī punkta 1) vai 2), vai 3) apakšpunktā minētajam. Tas attiecas uz visām līguma izpildē iesaistītajām personām (katru apakšuzņēmēju, piegādātāju vai personu, uz kuras spējām balstās), turklāt tas aptver visu piegādes ķēdi, nevis tikai tiešos piegādātājus. | ☐ Jā☐ Nē  |

**Pielikums Nr. 2**

**PROJEKTU VĒRTĒŠANAS KRITĒRIJI**

* Iesniegtā projekta atbilstību Aizsardzības ministrijas (turpmāk – ministrija) izvirzītajiem mērķiem un virzieniem atbilstoši 1.2. apakšpunktam – desmit procenti no kopējā vērtējuma;
* Iesniegtā projekta atbilstību ministrijas izvirzītajiem projekta īstenošanas pasākumiem atbilstoši 1.3. apakšpunktam – desmit procenti no kopējā vērtējuma;
* Projekta devums Valsts aizsardzības koncepcijā (VAK) noteikto Valsts aizsardzības prioritāšu īstenošanā - desmit procenti no kopējā vērtējuma;
* Projekta iesniedzēja esošā pieredze ar līdzīgu projektu izstrādi – desmit procenti no kopējā vērtējuma;
* Iesniegtā projekta oriģinalitāte – divdesmit procenti no kopējā vērtējuma;
* Iesniegtā projekta apraksta kvalitāte – desmit procenti no kopējā vērtējuma;
* Sasniedzamā mērķauditorija – divdesmit procenti
* Projekta ilgtermiņa pielietojamība – desmit procenti
1. Projekta atbilstība ministrijas izvirzītajiem mērķiem un virzieniem

|  |  |
| --- | --- |
| **3 punkti** | Iesniegtais projekts **sasniedz vairākus** no ministrijas noteiktajiem sasniedzamajiem mērķiem un atspoguļojamiem virzieniem. |
| **2 punkti** | Iesniegtais projekts **sasniedz vienu** no ministrijas noteiktajiem sasniedzamajiem mērķiem un atspoguļojamiem virzieniem. |
| **1 punkts** | Iesniegtais projekts **daļēji** **sasniedz vienu** no ministrijas noteiktajiem sasniedzamajiem mērķiem un atspoguļojamiem virzieniem. |
| **0 punkti** | Iesniegtais projekts **nesasniedz nevienu** no ministrijas noteiktajiem sasniedzamajiem mērķiem un atspoguļojamiem virzieniem. |

1. Projekta atbilstība ministrijas izvirzītajiem projekta īstenošanas pasākumiem

|  |  |
| --- | --- |
| **1 punkts** | Iesniegtais projekts **tiks īstenots caur** ministrijas ieteiktajiem pasākuma īstenošanas veidiem, vai arī piedāvā ekvivalentu īstenošanas veidu, kas panāks izvirzīto sadarbības mērķu īstenošanu. |
| **0 punkti** | Iesniegtais projekts **netiks īstenots** **caur** ministrijas ieteiktajiem pasākuma īstenošanas veidiem, un nepiedāvā ekvivalentu īstenošanas veidu, kas panāktu izvirzīto sadarbības mērķu īstenošanu. |

1. Projekta atbilstība Valsts aizsardzības koncepcijā (VAK) noteiktajām Valsts aizsardzības prioritātēm

|  |  |
| --- | --- |
| **2 punkti** | Projekts sniedz **nozīmīgu ieguldījumu** VAK noteikto prioritāšu īstenošanā |
| **1 punkts** | Projekts sniedz **ierobežotu ieguldījumu** VAK noteikto prioritāšu īstenošanā |
| **0 punkti** | Projekts **neatbilst** Valsts aizsardzības koncepcijā (VAK) noteiktajām prioritātēm. |

1. Projekta izpildītāja līdzšinējā pieredze ar līdzīgu projektu izstrādi

|  |  |
| --- | --- |
| **1 punkts** | Projekta īstenotājs iepriekš **ir izstrādājis līdzīgus projektus.** |
| **0 punkti** | Projekta īstenotājs iepriekš **nav izstrādājis līdzīgus projektus.** |

1. Iesniegtā projekta radošums un oriģinalitāte

|  |  |
| --- | --- |
| **2 punkti** | Projekts **ir oriģināls salīdzinot** ar citiem pieteiktajiem projektiem. |
| **0 punkti** | Projekts **nav oriģināls salīdzinot** ar citiem pieteiktajiem projektiem. |

1. Iesniegtā projekta apraksta kvalitāte

|  |  |
| --- | --- |
| **1 punkts** | Projekts **ir detalizēti un kvalitatīvi aprakstīts** salīdzinājumāar citiem pieteiktajiem projektiem. |
| **0 punkti** | Projekts **nav detalizēti vai kvalitatīvi aprakstīts** salīdzinājumā ar citiem pieteiktajiem projektiem. |

1. Sasniedzamā mērķauditorija

|  |  |
| --- | --- |
| **4 punkti** | Projekts vērsts uz **vairāku** ministrijai nozīmīgu mērķauditoriju uzrunāšanu, tā izvēlētās projekta īstenošanas metodes **ir atbilstošas** **šo auditoriju uzrunāšanai, un spēj sasniegt lielu daļu no šīm auditorijām.**  |
| **3 punkti** | Projekts vērsts uz **vienas** ministrijai nozīmīgas mērķauditorijas uzrunāšanu, tā izvēlētās projekta īstenošanas metodes **ir atbilstošas** **šīs auditorijas uzrunāšanai, un spēj sasniegt lielu daļu no šīs auditorijas.** |
| **2 punkti** | Projekts vērsts uz **vairāku** ministrijai nozīmīgu auditoriju uzrunāšanu taču projekta īstenošanas metodes ļauj sasniegt tikai **ierobežotu** **daļu no mērķauditorijām.** |
| **1 punkts** | Projekts vērsts uz **vienas** ministrijai nozīmīgas auditorijas uzrunāšanu taču projekta īstenošanas metodes ļauj sasniegt tikai **ierobežotu** **daļu no mērķauditorijas.** |
| **0 punkti** | Projektam **nav fokusētas auditorijas,** vai tas vērsts uz ministrijai neprioritāru mērķauditoriju. |

1. Projekta ilgtermiņa izmantojamība

|  |  |
| --- | --- |
| **2 punkts** | Projekta rezultātam ir **ilgtermiņa izmantojamība**.  |
| **1 punkts** | Projekta rezultātam piemīt **ierobežotas iespējas** tikt izmantotam ilgtermiņā.  |
| **0 punkti** | Projekta rezultāts **nav izmantojams ilgtermiņā**. |